Poštovani roditelji i dragi učenici,

Crkva 25. 3. slavi Blagovijest.

To je blagdan Marijinog DA, pristanka na Božji plan spasenja. To je i blagdan Isusovog začeća. Logično je da se slavi 9 mjeseci prije Božića. Ovaj veliki blagdan naše Crkve neka nas podsjeti da i u korizmi Bog naviješta: „Došao sam da život imaju.“

Za nas Blagovijest znači: zlo nema zadnju riječ. Zadnju riječ ima Božja ljubav iz koje potječe svako dobro.

Neka vam Dobri Bog po zagovoru Djevice Marije udijeli svako dobro i neka vas štiti od svega zla.

U ovom radnom tjednu obradit ćemo dvije teme:

1. **Isus u gostima (udžbenik str. 61.)**
2. **Petrova ispovijest vjere – Isus je Sin Boga živoga (udžbenik str. 66. i 67.)**

One su nastavak teme od prošlog puta **Isus je izliječio uzetoga.**

Podsjetimo se: Isus nas poziva da u svakom čovjeku prepoznajemo i on/ona je stvoren/stvorena na sliku Božju. Isus je rekao: „Što god učiniste jednome od ove moje najmanje braće, meni učiniste.“ Pomoći čovjeku u nevolji na najbolji mogući način pokazujemo našu vjernost Bogu.

Isus nije samo dobro pričao, On je ispravno (dobro) i radio. To je ono što Isus od nas traži. Da naše riječi i djela budu usklađeni tj. istiniti. Da ne ispadne jedno govorimo, a drugo radimo.

Upravo nam o tome govori i naša današnja tema: **Isus u gostima (udžbenik str. 61.)**

**Ovo su vaši zadatci:**

* U udžbeniku na stranici 61. pročitajte sadržaj pod naslovom **Isus u gostima.**
* U radnoj bilježnici na stranici 46, rješite 3. zadatak.
* U bilježnicu napišite naslov **Isus u gostima.**
* Prepišite molitvu.
* Nadopunite rečenice (Bog uvijek od nas traži samo ono što možemo), napiši samo ono što možeš i hoćeš napraviti.

**MOLITVA:**

Isuse, hvala ti što voliš svakoga čovjeka, što ti je on važniji od svega. Pomozi i meni da mi uvijek na prvom mjestu bude dobro ljudi koje susrećem. Amen!

**Nadopuni rečenice:**

Isuse, stvorio si me na svoju sliku sa očima kojima mogu ....................................................................

Dao Si mi ruke koje mogu ....................................................................................................................

Dao Si mi srce koje ...............................................................................................................................

Naša **druga** tema je: **Petrova ispovijest vjere – Isus je Sin Boga živoga** (udžbenik str. 66. i 67.)

Isus je prvo svoje apostole naučio „Što god učiniste jednome od ove moje najmanje braće, meni učiniste.“

Mnogi su se zbog toga pitali tko je taj Isus? Isusa je također zanimalo što ljudi misle o njemu tko je on. Isusovi su učenici polako i postupno otkrivali tko je Isus. On ih je strpljivo poučavao. S njim su jeli i pili, slušali su njegove riječi i gledali čudesna djela koja je činio. U njegovoj školi proveli su tri godine. Pa ipak mnogo toga nisu razumjeli i otkrili za vrijeme njegova zemaljskog života. Tek nakon njegova uskrsnuća, vođeni svjetlom Duha Svetoga, oni su spoznali: ISUS JE OBEĆANI MESIJA – ON JE KRIST SPASITELJ. Poslušajmo u tekstu iz udžbenika na str. 66. što je apostol Petar rekao o Isusu.

**Ovo su vaši zadatci:**

* Pročitajte tekst Petrova ispovijest vjere – Isus je Sin Boga živoga (udžbenik str. 66. i 67.)
* Nakon pročitanog teksta, pogledajte priloženu prezentaciju kao malo ponavljanje pročitanog teksta 2. Petrova\_ispovijest-ppt
* U bilježnicu napišite naslov **Petrova ispovijest vjere.**
* Ne prepisujte pitanja, samo točna rješenja.

**Nadopuni ponuđenim riječima:** Jeremija, liječio, prorok, mrtve, Boga, siromašne, Ilija, ljudi,

učenike, Ivan Krstitelj, Krist-Pomazanik

Isus je \_\_\_\_\_\_\_\_\_\_\_\_\_\_\_ bolesne, u život vraćao \_\_\_\_\_\_\_\_\_\_\_\_\_\_\_\_\_ , hrabrio

\_\_\_\_\_\_\_\_\_\_\_\_\_\_\_\_\_\_\_ .

Ljudi su mislili da je on \_\_\_\_\_\_\_\_\_\_\_\_\_\_\_\_\_\_ . Jednom zgodom pitao je \_\_\_\_\_\_\_\_\_\_\_\_\_\_\_\_\_: što

Govore \_\_\_\_\_\_\_\_\_\_\_ tko sam ja? Oni su odgovorili: \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ ,

\_\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_\_\_\_\_\_\_\_\_ .

Šimun-Petar rekao je: Ti si \_\_\_\_\_\_\_\_\_\_\_\_\_\_\_\_\_ - \_\_\_\_\_\_\_\_\_\_\_\_\_\_\_\_\_\_ , Sin \_\_\_\_\_\_\_\_\_\_\_\_ živoga.

**Pokušaj pročitati čudan tekst.**

Krist Petar kaza: progovori Šimune, proročanski ti pred si Pomazanikom. Stijena.

1. Prepiši riječi koje započinju slovom p
2. Prepiši ostale riječi.

Isus Prolaznici je pripovijedaju: Sin promatramo Božji. proroka.

1. Prepiši riječi koje započinju slovom p
2. Prepiši ostale riječi.

Na kraju zajedno ispovjedimo svoju vjeru kao što je to i apostol Petar učinio: molimo uz udžbenik Apostolsko vjerovanje (str. 68. u udžbeniku)

Molim vas da do 31. 3. 2020. riješite zadatke.

Vjeroučiteljica će pregledati bilježnice i radne bilježnice prilikom povratka u redovnu nastavu.

Do idućeg puta neka vam Bog udijeli svako dobro i neka vas štit od svega zla.